

คำนำ

		พระราชบัญญัติการศึกษาแห่งชาติ  พ.ศ. ๒๕๔๒  และแก้ไขเพิ่มเติม (ฉบับที่๒) พ.ศ.๒๕๔๕ และฉบับที่ 3 พ.ศ. 2553 ในหมวด ๖ เรื่องมาตรฐานและการประกันคุณภาพ ตามมาตราที่ ๔๗ – ๕๑ ได้ระบุให้สถานศึกษามีระบบการประกันคุณภาพเพื่อพัฒนาคุณภาพมาตรฐานการศึกษา ประกอบด้วยการประกันคุณภาพภายในสถานศึกษาและการประเมินคุณภาพภายนอก ให้สถานศึกษาให้มีระบบประกันคุณภาพภายในสถานศึกษาที่มีคุณภาพมาตรฐานสอดคล้องกับกฎหมายว่าด้วยและให้ถือว่าการประกันคุณภาพภายในสถานศึกษา  เป็นส่วนหนึ่งของขบวนการบริหารการศึกษาที่ต้องดำเนินการอย่างต่อเนื่องโดยมีการจัดทำรายงานการประเมินตนเองประจำปีเสนอต่อหน่วยงานต้นสังกัดและหน่วยงานที่เกี่ยวข้อง  รายงานประเมินตนเอง (Self Assessment Report : Sar ) ของศูนย์พัฒนาเด็กเล็กบ้านเชี่ยวขวาน  องค์การบริหารตำบลพรุไทย อำเภอบ้านตาขุน  จังหวัดสุราษฏร์ธานี  ปีงบประมาณ ๒๕๕๙   ฉบับนี้ เป็นการวิเคราะห์ภาพรวมการจัดการศึกษาระดับปฐมวัย ตามมาตรฐาน  ตัวบ่งชี้และเกณฑ์การพิจารณาของกรมส่งเสริมการปกครองท้องถิ่น กระทรวงมหาดไทย 
๒๓ มาตรฐาน  ๙๔  ตัวบ่งชี้ ซึ่งประเมินโดยคณะกรรมการประเมินคุณภาพของสถานศึกษาและผลการประเมินครั้งนี้  จะเป็นฐานข้อมูลเพื่อนำมาวิเคราะห์หาแนวทางพัฒนาปรับปรุงระบบการบริหารงานและพัฒนาคุณภาพการจัดการศึกษาของสถานศึกษาให้ดียิ่งขึ้นต่อไป 
	ศูนย์พัฒนาเด็กเล็กบ้านเชี่ยวขวาน ขอขอบคุณผู้เกี่ยวข้องทุกท่านที่ให้ความร่วมมือ ส่งเสริม และสนับสนุนดำเนินงานการจัดการกิจกรรมการศึกษาระดับก่อนวัยเรียนและปฐมวัยรวมทั้งจัดทำรายงานการประเมินตนเอง  เพื่อรองรับการประเมินคุณภาพภายนอกจากสำนักงานรับรองมาตรฐานและประเมินคุณภาพการศึกษา  (สมศ.)



							    
							     ศูนย์พัฒนาเด็กเล็กบ้านเชี่ยวขวาน
							     องค์การบริหารส่วนตำบลพรุไทย

(นายสุทธิศาสตร์   วัฒนาชัย)

